Nej. Du vil fortsat kunne holde 5 ugers betalt ferie i 2020. I ferieåret, der starter 1. maj 2020 og løber frem til 1. september 2020, hvor den ny ferielov indfører samtidighedsferie, kan du holde betalt ferie som er optjent efter reglerne i den gamle ferielov i perioden 1. januar 2019 – 31. august 2019 (i alt 16,7 dage).
Efter 1. september 2020 vil du optjene samtidighedsferie, i alt 8,3 dage for resten af 2020, som i princippet også kan afholdes i perioden 1. september 2020-31. december 2020 (og senest 31. december 2021). Herved vil du fortsat have ret til at afholde 5 ugers betalt ferie i kalenderåret 2020 – også selv om man indefryser 5 ugers ferie optjent i perioden 1. september 2019-31. august 2020.
Bemærk dog, at det kræver en aftale med din arbejdsgiver om at holde ferie på forskud, hvis du i december 2020 vil holde de 2,08 dage, der optjenes i december 2020.
Det kan derfor være en god ide, at allerede nu planlægge din ferie for 2020, og fx overføre et par dages restferie pr. 30. april 2020, så du er sikker på at have feriedage nok til at kunne holde den ferie, du gerne vil i 2020.